**Učebné osnovy – všeobecná časť**

|  |  |
| --- | --- |
| Názov predmetu | **Občianska náuka** |
| Vzdelávacia oblasť | **Človek a svet práce** |
| Stupeň vzdelania | **ISCED 2- nižšie sekundárne vzdelávanie** |
| Ročník | **Piaty** |
| Časová dotácia | **1 hodina týždenne/33 hodín ročne** |
| Forma štúdia | **denná** |
| Vyučovací jazyk | **maďarský** |

**1. Charakteristika vyučovacieho predmetu**

Predmet prispieva k orientácii žiakov v rodinnom a školskom prostredí. Vedie ich

k poznávaniu svojej obce, regiónu, vlasti a Európskej únie. Umožňuje žiakom pochopiť

seba samých a pomáha im v ich socializačnom procese. Učí ich demokraticky myslieť

a konať, poznávať svoje práva a povinnosti a obhajovať práva druhých. Poskytuje žiakom

základné vedomosti z oblasti štátu a práva a vedie ich k aktívnej občianskej angažovanosti

a umožňuje im pochopiť ekonomický život spoločnosti.

**2. Ciele vyučovacieho predmetu**

Predmet sa cieľmi spolupodieľa na utváraní a rozvíjaní kľúčových kompetencií tým, že

vedie žiaka k:

• podpore vedomia jedinečnosti a neopakovateľnosti každého človeka v spoločnosti,

• utváraniu vedomia vlastnej identity a identity druhých ľudí,

• realistickému sebapoznávaniu a sebahodnoteniu,

• akceptovaniu vlastnej osobnosti a osobnosti druhých ľudí,

• aktívnemu občianstvu a osobnej angažovanosti, uvedomovaniu si práv a povinností,

rešpektovaniu základných princípov demokracie a tolerancie,

• vytváraniu pozitívnych vzťahov k opačnému pohlaviu v prostredí školy a mimo školy,

• rozpoznávaniu stereotypných názorov na postavenie muža a ženy,

• získaniu základných vedomostí o ekonomickom fungovaní spoločnosti,

• uplatňovaniu vhodných komunikačných prostriedkov k vyjadrovaniu vlastných

myšlienok, citov, názorov a postojov,

• k obhajovaniu vlastných postojov a k primeranému obhajovaniu svojich práv,

• vytváraniu schopnosti využívať ako zdroj informácií rôzne verbálne a neverbálne

texty spoločenského a spoločenskovedného charakteru,

• rešpektovaniu a uplatňovaniu mravných princípov a pravidiel spoločenského

spolunažívania a prebratiu zodpovednosti za vlastné názory, správanie sa a dôsledky

konania.

**3. Výchovné a vzdelávacie stratégie - kompetencie**

• sociálne a personálne

• viesť žiakov k efektívnej spolupráci v skupine, pozitívne ovplyvňovať kvalitu

spoločnej práce,

• motivovať žiakov k diskusii v skupine, • viesť žiakov prostredníctvom spoločných prezentácií, rozborov a hodnotenia práce

k sebahodnoteniu ústneho a písomného prejavu a ďalších aktivít,

• viesť žiakov k utváraniu vedomia vlastnej identity a identity druhých ľudí, k

realistickému sebapoznávaniu a sebahodnoteniu, k akceptovaniu vlastnej osobnosti

a osobnosti druhých ľudí,

• viesť žiakov k pozitívnej predstave o sebe samom, poznať a využívať silné stránky

svojej osobnosti,

• kriticky hodnotiť svoje nedostatky, počítať s nimi pri výbere povolania

• spoločenské a občianske

• oboznámiť žiakov s ich právami a povinnosťami vo všetkých oblastiach

spoločenského života,

• naučiť žiakov kultivovane obhajovať svoje práva v rôznych životných situáciách,

• dôslednou a systematickou kontrolou zadávaných úloh navodzovať situácie

k získaniu vedomia zodpovednosti za včasné plnenie zadávaných úloh a zodpovednosti za

vlastnú prácu,

• pripravovať pre žiakov úlohy, na ktorých sa učia poznávať legislatívu a všeobecné

morálne zákony a dodržiavať ich,

• motivovať žiakov sledovať aktuálne dianie v živote spoločnosti doma a vo svete

a dokázať k nemu zaujať stanovisko,

• pracovné

• na konkrétnych situáciách naučiť žiakov dodržiavať pravidlá práce a správania sa,

• naučiť žiakov využívať vedomosti v záujme vlastného rozvoja aj svojej prípravy

na budúce povolanie,

• naučiť žiakov získať si podklady pre dôležité rozhodnutia v rôznych oblastiach

spoločenského života,

• riešiť problémy

• zadávať problémové otázky a úlohy, ktoré žiaci samostatne riešia a prichádzajú

k vlastným záverom a riešeniam,

• viesť žiakov ku kritickému mysleniu, využívaniu logického myslenia,

• viesť žiakov k tvorivému riešeniu úloh, ktoré dokážu prezentovať a obhajovať,

• viesť žiakov ku spolupráci pri riešení problémov a úloh v skupine,

• pripravovať žiakov na prípadný neúspech, naučiť ich vytrvalo hľadať ďalšie možnosti

uplatnenia,

• komunikačné

• naučiť žiakov počúvať druhých ľudí, vnímať neverbálnu komunikáciu,

• naučiť žiakov kultivovane sa vyjadrovať

• rozvíjať komunikačné schopnosti riadenou diskusiou k učivu, ktoré má súvislosti

s aktuálnymi problémami a dianím,

• vhodnými učebnými aktivitami viesť žiakov k presnému a výstižnému vyjadrovaniu

sa

• vhodnými príkladmi a úlohami učiť žiakov klásť jasné a zrozumiteľné otázky,

• vytvárať problémové situácie, pri ktorých žiak v spolupráci s ostatnými vyhľadáva

informácie, triedi ich a spracováva,

• v oblasti informačných a komunikačných technológií

• viesť žiakov k efektívnemu využívaniu informačno-komunikačnej technológie pri

tvorivých aktivitách,

• viesť žiakov, aby nadobudli schopnosť prostredníctvom internetu a IKT získať

a spracovávať informácie a používať pri prezentácii.

• k celoživotnému učeniu sa • viesť žiakov k uvedomeniu si významu celoživotného vzdelávania v súčasnej

spoločnosti,

• naučiť žiakov samostatne vyhľadávať a triediť informácie z rôznych oblastí

spoločenského života,

• na vhodne zvolených ukážkach viesť žiakov k formulovaniu vlastných záverov, pri

ktorých uplatnia teoretické znalosti a naučia sa obhájiť vlastné stanoviská,

• zadávať žiakom na spracovanie a riešenie úlohy, ktoré žiaci riešia samostatne alebo

v skupinách, výsledky svojej práce prezentujú a získané informácie prepájajú do širších

celkov, hľadajú medzi nimi súvislosti a vyvodzujú z nich závery.

**4. Stratégia vyučovania – metódy a formy práce**

• Pri vyučovaní tohto predmetu je potrebné vytvoriť pre žiakov dostatočný priestor na

tvorivý prístup k riešeniu problémov, podporovať kritické myslenie a schopnosť

samostatnej práce. Dôležité je, aby sa zabezpečil dostatočný priestor na nácvik zručností

a aplikáciu získaných poznatkov.

• Učiteľ pri výbere metód volí také metódy a formy práce, ktoré podnecujú aktivitu

žiakov a okrem vedomostí rozvíjajú zručnosti a postoje žiakov. Okrem klasických metód

využíva aktivizujúce metódy, ako inscenačnú metódu, situačnú metódu, brainstorming,

riešenie problémových úloh, prácu s informačnými zdrojmi, najmä s internetom, s tlačou,

žiacke referáty.

• Tento predmet priamo vyžaduje aj iné formy vyučovania, ako sú napr. besedy

s odborníkmi, návšteva na úrade, v múzeu a podobne.

**5. Obsah vzdelávania a požiadavky na výstup**

Predmet veku primerane oboznamuje žiakov s vybranými poznatkami z oblasti sociológie,

psychológie, politológie, práva a ekonómie, ktoré ich vedú k poznávaniu seba a iných, k

chápaniu personálnych, interpersonálnych, sociálnoprávnych a ekonomických vzťahov

medzi jednotlivcom a spoločnosťou. Podieľa sa na mravnom, občianskom a intelektuálnom

rozvoji žiakov.

**Medzipredmetové vzťahy**

Na hodine občianskej náuky možno využiť poznatky aj z iných predmetov najmä :

• dejepisu

• geografie

• slovenského jazyka a literatúry

• náboženskej výchovy, regionálnej výchovy

**Prierezové témy**

Do hodín občianskej náuky budú vhodne včlenené prierezové témy osobnostný a sociálny

rozvoj, regionálna výchova a tradičná ľudová kultúra, tvorba projektu a prezentačné

zručnosti, multikultúrna výchova, mediálna výchova.

**Tematický celok: Moja obec, región, vlasť, Európska únia**

**Obsahový štandard**

- História a súčasnosť mojej obce

- Kronika a erb mojej obce

- Významné osobnosti našej obce

- Na čo som hrdá / hrdý v mojej obci a jej okolí (pamiatky, príroda)

- Obecná samospráva

- Verejný,kultúrny a spoločenský život v našej obci

- Môj región

- Moja vlasť – Slovenská republika

- Štátne symboly

- Európska únia

- Prepojenie národnej identity s európskou identitou

**Výkonový štandard**

- Žiak pozná históriu a súčasnosť obce, v ktorej žije.

- Vie vysvetliť význam symbolov obce (erb,vlajka).

- Vie posúdiť význam obecnej kroniky pre poznanie minulosti obce a pre prepojenie so

súčasnosťou. - Pozná osobnosti obce v minulosti a dnes. Uvedomuje si význam pozitívnych vzorov z

minulosti a súčasnosti pre svoj život

- Buduje si pocit hrdosti na svoju obec poznaním jej prírody a pamiatok.

- Vie kto je starostom/primátorom obce. Pozná základné úlohy obecnej samosprávy.

- Zaujíma sa o spôsob volieb poslancov do obecného zastupiteľstva. Aktívne sa s členmi

svojej rodiny zapája do organizovania akcií v obci alebo sa ich zúčastňuje.

- Žiak pozná históriu a súčasnosť regiónu, v ktorom žije.

- Vytvára si hrdosť na svoju vlasť poznaním jej minulosti, prítomnosti, pamiatok a

prírody. Pozná štátne symboly a vie, ako im vzdať úctu.

- Uvedomuje si význam európskej integrácie pre život občanov SR. Vie vyhľadať a v

praktickom živote používať základné informácie o EÚ.

- Uvedomuje si nutnosť zachovania slovenskej národnej identity s prepojením na

európsku identitu.

- Podporuje šírenie znášanlivosti a tolerancie medzi národmi EÚ.

**Tematický celok: Vnútorný a vonkajší život jednotlivca (6. ročník)**

**Obsahový štandard**

- Ľudská psychika

- Osobnosť

- Proces učenia sa

- Psychológia v každodennom živote

- Vytváranie sociálnych vzťahov jednotlivca v širšom prostredí

- Sociálne skupiny

- Sociometria skupiny

- Sociálne vzťahy v triede

- Sociálne zručnosti

**Výkonový štandard**

- Uvedomuje si spätosť ľudskej psychiky s biologickými faktormi (nervovou sústavou).

- Uvedomuje si, že jeho psychika je vo vývine. Pozná základné prvky psychiky – pocit,

vnem, predstava. Vie ich rozlíšiť.

- Uvedomuje si neopakovateľnosť charakteristických znakov osobnosti. - Pozná základné typy osobnosti podľa temperamentu a vie zaradiť seba samého.

- Vie rozlíšiť dva druhy pamäte (krátkodobú a dlhodobú) a chápe ich význam pre svoje

vzdelávanie.

- Uvedomuje si súvislosť medzi pamäťou a myslením v procese učenia sa. Posudzuje

základné metódy učenia sa a hľadá si najvhodnejšie pre svoju osobnosť.

- Vie na jednoduchom príklade odvodiť z dvoch súdov záver usudzovania.

- Vie rozlišovať medzi základnými emóciami a chápe dôležitosť primeraného prežívania

emócií.

- Vie posúdiť svoje schopnosti pre niektorý typ činnosti.

- Vie využívať osvojené vedomosti zo psychológie vo vojom každodennom živote.

- Uvedomuje si vytváranie sociálnych vzťahov vo všetkých skupinách, ktorých je členom.

- Uplatňuje poznatky o socializácií pri svojom včleňovaní sa do sociálnych skupín.

- Pozná pozície a roly jednotlivcov v spoločenských skupinách.

- Pozná základné metódy merania sociálnych vzťahov v skupine.

- Rešpektuje každého člena skupiny bez ohľadu na jeho pozíciu v skupine.

- Vie odolávať tlaku niektorých členov skupiny.

- Podporuje včleňovanie sa jednotlivcov do sociálnej skupiny. Uvedomuje si súvislosť

medzi vzťahmi v skupine a konaním členov sociálnej skupiny, ako aj skupiny ako celku.

- Ovláda a v každodennom živote používa základné komunikačné zručnosti – komunikuje,

spolupracuje a rieši konflikty.

**6. Obsah predmetu**

Moja obec, región, vlasť, Európska únia – 13 hodín

Vnútorný a vonkajší život jednotlivca – 17 hodín.

# 7. Hodnotenie

Žiaci v piatom ročníku sú hodnotení na základe metodického pokynu č.22/2011 na hodnotenie žiakov základnej školy.

Hodnotí sa ústny prejav, písomný prejav, praktické aktivity, dlhodobé pozorovanie, projekty, iné formy samostatnej práce žiakov a schopností práce s textom.

Okrem hodnotenia známkou, ktorá zhodnocuje výsledok práce žiaka, je zaradené aj slovné hodnotenie. Slovné hodnotenie zohľadňuje kognitívne schopnosti žiakov, ich postoje a hodnoty, individuálne i sociálne správanie, celkovú aktivitu. Pomáha pri vytváraní sebahodnotenia žiaka.

* Písomné práce – po tematických celkoch žiaci napíšu písomnú prácu v trvaní 10 – 30 min. Termíny písomných prác vyučujúci žiakom vopred oznámi. Hodnotenie bude podľa počtu získaných bodov. Známka je stanovená podľa stupnice:

1………..100% - 88%

2…………87% - 75%

3…………74% - 50%

4…………49% - 25%

5…………24% - 0%

* Ústne odpovede – z jednotlivých prebratých tém žiak by mať minimálne jednu ústnu odpoveď za jeden polrok. Termíny ústnych odpovedí vyučujúci vopred neoznamuje. Žiak bude hodnotený známkou 1 až 5 podľa presnosti, istoty vo vybranej téme, úrovne zvládnutie učiva.
* Projektová práca – žiak vypracuje projekt na tému vopred zadanú. Projekt je niekedy možné vypracovať aj vo dvojici a v skupine. Práca bude hodnotená známkou 1 až 5 podľa obsahovej a prezentačnej úrovne.
* Zošit – ku koncu polroku je hodnotený žiakov zošit. Kontroluje sa úplnosť poznámok, úplnosť domácich úloh a celková úprava zošita.
* Celkové hodnotenie – výsledné hodnotenie bude súhrnom vyššie uvedených kritérií. Výsledná známka nebude získaná aritmetickým priemerom priebežných známok. Odrazí sa v nej aj aktívna práca žiaka na hodinách, systematickosť učenia sa.